**Ādažu novada domes**

**iepirkuma**

**„Ēdināšanas pakalpojumu nodrošināšana Ādažu pirmsskolas**

 **izglītības iestādē”**

**(ID.Nr. ĀND 2016/60)**

iepirkuma komisijas sēdes

# **PROTOKOLS Nr.05-30-2016/60-9**

|  |  |
| --- | --- |
| Ādažos | **2019.gada 28.maijā** |

## **Sēde sākās:**

## Komisijas priekšsēdētājs atklāj sēdi plkst. 10.00.

**Sēdē piedalās:**

|  |  |
| --- | --- |
| Komisijas priekšsēdētājs:Komisijas locekļi: | Valērijs BulānsHalfors KrastsArtis BrūversEverita KāpaUģis DambisAlīna Liepiņa-Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194, 2018.gada 13.aprīļa lēmums Nr. 72 un 2018.gada 25.septembra lēmums Nr. 226.

**Darba kārtībā:**

Izmaiņu akceptēšana iepirkuma „Ēdināšanas pakalpojumu nodrošināšana Ādažu pirmsskolas izglītības iestādē” (ID.Nr.: ĀND 2016/60) rezultātā noslēgtajā līgumā.

**Darba gaita:**

1. V. Bulāns atgādina, ka 2016.gada 28.jūnijā starp Ādažu novada domi un SIA “Ivonna” tika noslēgts līgums JUR2016-06/548 par Ādažu pirmsskolas izglītības iestādes audzēkņu ēdināšanu. Līgums tika noslēgts iepirkuma „Ēdināšanas pakalpojumu nodrošināšana Ādažu pirmsskolas izglītības iestāde” (ID.Nr.: ĀND 2016/60) rezultātā, paredzot viena bērna vienas dienas ēdināšanu par **2,04 EUR** bez PVN.
2. V. Bulāns atgādina, ka 2017.gada 2.jūnija sēdē (Prot. Nr. 05-30-2016/60-8) Komisija pieņēma lēmumu akceptēt līgumcenas palielinājumu, pamatojoties uz SIA “Ivonna” iesniegumu, kurā tika sniegta informācija par pārtikas preču sadārdzinājumu. Cena par trīsreizēju ēdināšanu (brokastis, pusdienas, launags) vienam bērna vienā dienā tika noteikta 2.24 EUR.
3. V. Bulāns informē par SIA “Ivonna” 2019.gada 27.maija iesniegumu, kurā sniegta informācija par pārtikas preču sadārdzinājumu un izteikts lūgums palielināt viena bērna vienas dienas ēdināšanas cenu par 10%.
4. Komisija iepazīstas ar SIA “Ivonna” iesniegumu, tajā minētajiem faktiem un secina, ka ir būtiski palielinājušās pārtikas preču vairumtirdzniecības cenas, ko apliecina SIA “Ivonna” iesniegumam pievienotās preču pavadzīmes par laika termiņu – 2018.gada aprīlis līdz 2019.gada maijs.
5. E.Kāpa ziņo, ka saskaņā ar noslēgtā līguma 4.4.punktu, *paaugstinoties inflācijai un/vai darba samaksai valstī, kā arī, ņemot vērā citas svarīgas izmaiņas tirgū, kas pakalpojuma sniegšanu ietekmē tādējādi, ka vairs nav iespējams to sniegt neciešot zaudējumus, izpildītājs ir tiesīgs rakstveidā prasīt cenas pārskatīšanu ēdināšanas pakalpojumiem vienu mēnesi pirms 1.4.punktā noteiktās Līguma pagarināšanas procedūras. Šādā gadījumā Izpildītājs iesniedz Pasūtītājam pamatotu aprēķinu un argumentācija par cenu izmaiņām. Sadārdzinājums nedrīkst pārsniegt 10 % no 4.1.punktā noteiktajām cenām. Jebkura informācija, kas pamato ēdiena cenas aprēķinu un kas nav publiski pieejama, ir uzskatāma par konfidenciālu un nav izpaužama trešajām personām, jo sevišķi informācija, kas attiecas uz cenām un algas aprēķiniem. Šāda informācija izmantojama tikai cenas pārskatīšanas nolūkos. Pasūtītājam ir jāsniedz rakstveida atbilde uz Izpildītāja pieprasījumu par ēdiena cenu pārskatīšanu viena mēneša laikā no pieprasījuma saņemšanas, norādot, vai Pasūtītājs piekrīt cenu izmaiņām vai arī, norādot pamatotu atteikumu.*
6. Komisija apspriež, ka, ņemot vērā SIA “Ivonna” iesniegumā un tā pielikumos sniegto informāciju, ir secināms, ka pārtikas preču vairumtirdzniecības cenu kāpums ir noticis tādā apjomā, ka tas pārsniedz 10% salīdzinājumā ar cenu līmeni 2017.gada maijā. Komisija apspriež, ka pretendentiem bija savās cenās jāierēķina ticams līgumcenu sadārdzinājuma risks, tomēr no pretendentiem nevar tikt sagaidīts, ka cenās tiek ievērtētas tik būtiskas izmaiņas pārtikas preču cenās, turklāt sadārdzinājums ir skāris visus pārtikas preču veidus un sadārdzinātie produkti nav aizstājami ar citiem.
7. Komisija lemj par līgumcenas sadārdzinājuma akceptēšanu.

**Komisija vienbalsīgi nolemj:**

1. **Akceptēt līgumcenas palielinājumu par 10% (viena bērna vienas dienas ēdināšanai).**

**Sēdi slēdz:**

Komisijas priekšsēdētājs sēdi slēdz plkst. 10:30.

**Pielikumā:**

SIA ”IVONNA” iesniegums un tā pielikumi.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_ H. Krasts

 \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

 \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

 \_\_\_\_\_\_\_\_\_\_\_\_\_\_\_\_\_\_\_\_\_ U. Dambis

 \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone